cyanic-selkie/wikianc huggingface dataset:
Five Nights at Freddy’s: Sister Location
Muut Animatronicit
Custom Nightissa esiintyy myös muita animatronicceja: Yenndo (joka saattaa ilmestyä myös kolmannessa yössä), Lolbit (jonka maski saattaa ilmestyä aiemmissa öissä), Minireenat (jotka esiintyvät neljännessä yössä), Bibybab (joka esiintyy toisessa yössä) sekä aiemmin tuntemattomat robotit Bonnet ja Electrobab.
Joni Yli-Torkko
Joni Yli-Torkko (s. 14. huhtikuuta 1982 Lappeenranta) on suomalainen uransa lopettanut jääkiekkoilija, joka pelasi laitahyökkääjänä muun muassa kasvattajaseurassaan SaiPassa. Yli-Torkko oli työmyyrä ja osasi ärsyttää sekä taklata hyvin pienestä koostaan huolimatta.
Ura
Yli-Torkko jäi kauden 2006–2007 jälkeen vapaaksi agentiksi ja haki alkukauden 2007–2008 pelituntumaa Suomi-sarjan Imatran Ketterästä. Lokakuussa 2007 hän palasi SaiPaan koeajan kautta, mutta kausi jäi vain yhdeksän ottelun mittaiseksi nilkkavamman vuoksi.
Kesällä 2008 Yli-Torkon munuainen leikattiin ja hän oli sivussa peleistä ison osan kaudesta 2008–2009, jolloin kärsi myös kylkivammasta ja puujalasta.
Syksyllä 2010 Yli-Torkko joutui nivus- ja lonkkaleikkaukseen, jota ennen hän ehti pelata vain yhden harjoituspelin Jukureita vastaan. Hän ei pelannut yhtään varsinaista ottelua kaudella 2010–2011.
Kesällä 2011 Yli-Torkko oli harjoitusvahvuudessa muutaman päivän ajan, mutta joutui lopettamaan jatkuvien kipujen takia. Hän joutuu todennäköisesti lopettamaan pelaajauransa
Yli-Torkko tunnetaan vastustajaa ärsyttävästä pelityylistä. Kim Hirschovits on nimennyt Yli-Torkon ärsyttävimmäksi vastustajaksi.
Battlefield V
Battlefield V on DICE:n kehittämä ja Electronic Artsin julkaisema ensimmäisen persoonan ammuntapeli, joka julkaistiin marraskuussa 2018 PlayStation 4:lle, Microsoft Windowsille ja Xbox Onelle. Peli on viidestoista osa Battlefield-sarjassa ja neljäs osa, joka sijoittuu toiseen maailmansotaan. Graafisesti ja tyylillisesti peli on lähellä edeltäjäänsä Battlefield 1:tä (2016), joka sijoittuu ensimmäiseen maailmansotaan.
Jo ennen julkaisupäivää peli aiheutti kohun selvällä historiallisella epätarkkuudellaan sekä naissotilaiden ilmestymisellä taistelukentille. Ennakkotilauslukujen paljastuttua hyvin heikoiksi peliä muutettiin autenttisemmaksi, mutta hyvistä arvosteluista huolimatta peli oli kaupallinen pettymys. Helmikuuhun 2019 mennessä peliä oli myyty 7,3 miljoonaa kappaletta, mikä oli miljoonan verran odotettua vähemmän.
Yksinpeli
Pelin yksinpelikampanja jatkaa Battlefield 1:n esittelemää formaattia, sotatarinoita, joissa seurataan toista maailmansotaa eri henkilöhahmojen kantilta ympäri Eurooppaa ja Pohjois-Afrikkaa. Sotatarinat ja hahmot ovat kuvitteellisia, mutta ne pitävät sisällään todellisia historiallisia elementtejä: esimerkiksi Norjan vastarintaliikkeestä kertovassa tehtävässä sabotoidaan natsi-Saksan ydinohjelmaa, mikä perustuu vuonna 1943 toteutettuun operaatio Gunnersideen. Yksinpelitarinat on käsikirjoittanut brittiläinen kirjailija Steven Hall.
Under No Flag
Nuori William Sidney ”Billy” Bridger jää kiinni pankkiryöstöstä vuonna 1942, ja välttääkseen vankilatuomion hän liittyy Britannian asevoimiin. Hänet lähetetään ryhmänjohtaja George Masonin kanssa sabotoimaan saksalaisia lentokenttiä Pohjois-Afrikassa. Tehtävä ei kuitenkaan edisty suunnitelman mukaisesti, sillä yksi Billyn kyhäämistä räjähteistä ilmenee suutariksi. Tilanne eskaloituu tulitaisteluksi, ja johtajansa käskystä Billy joutuu tuhoamaan lentokoneita ilmatorjuntatykillä. Billy ja Mason etenevät saksalaisilta varastamallaan autolla seuraavalle lentokentälle, mutta tulitaistelussa saamiensa haavojen vuoksi Mason joutuu jäämään jälkeen. Billy onnistuu tuhoamaan muut kohteet yksin, kerää löytämästään bunkkerista parannustarvikkeita Masonille ja hyödyntää saksalaisradiota kutsuakseen HMS Sussex -aluksen evakuointitehtävään. Billy ei kuitenkaan ollut tajunnut, että radio paljastaisi heidän tarkan sijaintinsa saksalaisille, ja niinpä he joutuvat saksalaisarmeijan takaa-ajamaksi. Ylivoiman edessä Billy on ajautumassa epätoivoon, kunnes Mason tunnustaa valinneensa nuorukaisen tehtävään juuri siksi, että oli kuullut hänen yrittäneen ryövätä pankkeja yksi toisensa perään epäonnistumisista huolimatta, mikä on selvä merkki periksiantamattomuudesta. Rohkaistunut Billy taistelee ryhmänjohtajansa rinnalla ja torjuu hyökkäyksiä, kunnes brittiläisvahvistukset saapuvat ja tuhoavat saksalaiset.
Nordlys
Tehtävä sijoittuu Norjan Telemarkiin vuoteen 1943. Brittiläinen erikoisjoukko yrittää tunkeutua saksalaiseen raskasvesilaitokseen, mutta joutuu tuhotuksi, ja nuori norjalainen vastarintataistelija Astrid vangitaan. Hänen tyttärensä Solveig hiihtää vuoristossa läpi saksalaisjoukkojen ja pyrkii vapauttamaan äitinsä. Astrid ei kuitenkaan suostu pakenemaan ennen kuin he ovat tuhonneet laitoksen, joka on välttämätön osa saksalaisten ydinaseohjelmaa. Laitos tuhoutuu, mutta suuri osa raskaasta vedestä kuljetetaan pois kuorma-autolla. Astrid ja Solveig aloittavat takaa-ajon, jonka päätteeksi he onnistuvat tuhoamaan kuljetusrekat. Osa vedestä on kuitenkin ehditty lastaamaan sukellusveneeseen, jonka kyytiin heillä ei ole pääsyä. Astrid suorittaa itsemurhaiskun, jossa vene räjähtää ja raskasvesilasti tuhoutuu.
The Last Tiger
Kevääseen 1945 eli lähelle Saksan antautumista sijoittuvassa tarinassa Tiger-panssarivaunukomentaja Peter Müller puolustaa Rein–Ruhr-puolustuslinjaa lähestyviltä yhdysvaltalaisjoukoilta. Saksan armeijan ylin johto on antanut joukoilleen käskyn taistella kuolemaan saakka.
Neljäs yksinpelitarina julkaistiin vasta 5. joulukuuta 2018 eli muutamaa viikkoa pelin julkaisupäivän jälkeen.
Moninpeli
Aina ennen ilmestymistään kartalle pelaajan tulee valita jokin neljästä hahmoluokasta: Assault, Medic, Support tai Recon (suom. rynnäkkösotilas, lääkintämies, tulitukimies tai tiedustelija). Tietyn hahmoluokan käyttö kerryttää luokan sisäisiä kokemuspisteitä, jonka myötä hahmoluokkaan avautuu uusia aseita ja varusteita. Samalla pelaaja kasvattaa yleistä uratasoaan saavuttaakseen esimerkiksi uusia sotilasarvoja.
Rynnäkkösotilaalla on käytössään pääasiassa puoliautomaattisia kiväärejä ja panssarintorjunta-aseita, kuten kertasinkoja ja kasapanoksia. Konepistoolilla aseistettu lääkintämies tarjoaa muille parannustarvikkeita ja voi tietyn aikarajan puitteissa palauttaa kaatuneen joukkuetoverin eloon. Tulitukimies perustuu pika- ja konekivääreihin sekä ammuslaatikoihin. Tiedustelija käyttää tarkkuuskivääriä ja voi paikantaa vihollisia esimerkiksi merkinantopistoolilla tai pystyttää tukiaseman, jota hyödyntämällä saman ryhmän pelaajat pystyvät ilmestymään kartalle tiedustelijan määrittämään paikkaan. Kartasta ja tilanteesta riippuen pelaajalla voi olla myös mahdollisuus ilmestyä suoraan lentokoneeseen tai panssarivaunuun. Ilmestymispaikoista löytyy usein myös ajoneuvoja, kuten puolitelavaunuja, joilla voi hinata perässään esimerkiksi panssarintorjuntakanuunaa.
Otteluissa pelaaja kuuluu joukkueen sisäisiin korkeintaan neljän hengen ryhmiin, jotka voivat ilmestyä kartalle toistensa luokse sekä kerätä yhteispisteitä, joilla ryhmänjohtaja voi kutsua taisteluun vahvistuksia, kuten erikoispanssarivaunun tai V1-ohjuksen. Samaan ryhmään kuuluvan kaatuneen pelaajan voi myös pelastaa, vaikka käytössä oleva hahmoluokka olisi jokin muu kuin lääkintämies.
Battlefield V:n on koettu nostaneen tyypillistä ensimmäisen persoonan ammuntapelien vaikeustasoa: pelaajalla on hallussaan vain vähän ammuksia eikä hahmon kunto haavoittumisen jälkeen palaudu täyteen automaattisesti. Kehittäjien tarkoitus on ollut vähentää ”juoksemista ja kuolemista” ja sen sijaan kannustaa pelaajia taktiseen pelaamiseen ja yhteistyöhön: tietyt hahmoluokat voivat jakaa muille ammuksia ja lääkintätarvikkeita ja pelikartalla on ennalta määrättyjä paikkoja, joihin pelaajat voivat rakentaa täydennysvarastoja. Myös vihollisten ruumiilta voi poimia talteen ammuksia. Lentokoneiden ja panssarivaunujen ammusvarastot ovat rajalliset, ja niiden täydennys suoritetaan huoltopisteillä. Panssarivaunuille tarkoitettu huoltopiste saattaa tuhoutua ja vaatia korjaamista, kun taas lentokoneille vastaava piste on ilmassa oleva symboli eikä näin ollen vaadi laskeutumista.
Uutena toimintona pelissä on linnoitusmekaniikka, joka mahdollistaa maaston strategisen muokkaamisen esimerkiksi kaivamalla juoksuhautoja, kasaamalla hiekkasäkkejä ja pystyttämällä piikkilankaesteitä.
Moninpelihahmoaan voi kustomoida esimerkiksi ulkonäköä, sukupuolta, vaatteita, kypärää ja kasvomaaleja vaihtamalla. Lisää esteettisiä elementtejä voi avata suorittamalla haasteita tai ostamalla niitä joko haasteista ansaittavalla pelin ilmaisella valuutalla (Company Coins) tai oikealla rahalla maksettavalla premium-valuutalla (Battlefield Currency). Premium-rahalla voi myös hankkia tehostuksia, joilla kokemuspisteitä kertyy nopeammin ja viikoittaisia haastepalkintoja on mahdollista avata helpommin.
Aseisiin on saatavilla erilaisia tähtäimiä ja niihin voi myös ansaita ja ostaa erilaisia värityksiä sekä parannuksia, kuten pistimiä, isompia lippaita ja suurempaa tulinopeutta. Panssarivaunuihin voi avata uusia aseita, kuten savupommeja, ohjuksia ja panssarintorjuntapanoksia, sekä parannuksia, kuten vahvemman panssarin tai nopeammin kääntyvän tykin. Lentokoneita voi kehittää muun muassa tutkalla ja tehokkaammilla pommeilla.
Pelimuodot
pienoiskuva|[[Panssarivaunut ovat pelissä suuressa roolissa, ja niiden vaikutus ottelun kulkuun voi olla merkittävä. Kuvassa Panzerkampfwagen IV moninpelikartassa, joka sijoittuu Arrasin taisteluun.]] Battlefield V pitää sisällään pelisarjan tutut pelimuodot Team Deathmatch (Joukkuetappomatsi) ja Conquest (Lipunvaltaus). Deathmatchissa joukkueen pelaajat keskittyvät pelkästään toistensa tuhoamiseen, kun taas Conquestissa kamppaillaan valtauspisteiden (myös ”kiintopisteet” tai ”liput”) hallinnasta, ja mitä enemmän valtauspisteitä joukkue pitää hallussaan, sitä vähemmän voittoon vaadittavia tikettejä kuluu. Tammi–maaliskuussa 2019 valikoimassa oli myös aiemmista peleistä tuttu Rush (Rynnäkkö), jossa hyökkäävä osapuoli yrittää tuhota yhdeltä sektorilta löytyvät A- ja B-nimiset radioasemat, jotta offensiivi voisi edetä seuraavalle sektorille.
Mukana on myös Breakthrough (Läpimurto), jossa hyökkäävä joukkue pyrkii valloittamaan sektorin sekä Frontlines (Eturintamat), jossa rintama voi sektorin valloituksen jälkeen liikkua kumpaan tahansa suuntaan. Domination (Hallinta) on Conquestin typistetty versio, joka keskittyy jalkaväkitaisteluun pienemmällä alueella.
1–4 pelaajan Combined Arms -yhteistyöpelimuoto on yksin- ja moninpelin yhdistelmä, jossa pelaajat taistelevat tekoälyvihollisia vastaan, suorittavat tehtäviä sekä ansaitsevat kokemuspisteitä ja valuuttaa, joita voi hyödyntää varsinaisessa moninpelissä.
Grand Operations on muunnelma Battlefield 1:n Operationsista, tarinapainotteisesta kokonaisuudesta, joka jäljittelee historiallisia taisteluita useamman pelinsisäisen vuorokauden aikana. Pelimuoto vaihtuu toiseen vuorokauden vaihtuessa – Operations voi alkaa esimerkiksi maahanlaskujoukkojen hyökkäyksellä (Airborne) ja siirtyä sitten sektorinvaltaukseen (Breakthrough). Toisin kuin Battlefield 1:ssä, Grand Operations -ottelu ei kuitenkaan voi päättyä ennenaikaisesti, vaikkei tietty osapuoli menestyisikään todellisten historiallisten tapahtumien osoittamalla tavalla. Sen sijaan hyökkäävän osapuolen menestys vaikuttaa joukkueen käytössä oleviin resursseihin seuraavan vuorokauden taistelussa. Rakenteensa vuoksi Grand Operationsia on kutsuttu myös ”minikampanjaksi”.
Firestorm-nimellä julkaistu 64 pelaajan Battle royale -pelimuoto lisättiin peliin 25. maaliskuuta 2019. Pelimuodossa laskeudutaan alueelle, joka pienenee jatkuvasti rengasmaisesti lähestyvän tulimyrskyn myötä, ja kerätään aseita, ajoneuvoja, parannusvälineitä sekä muita resursseja, jotka voivat helpottaa selviytymistä. Pelimuodon Halvøy-niminen ympäristö on Battlefield-pelisarjan suurin moninpelikartta. Firestorm on jaettu kahteen osaan: kaikki vastaan kaikki -tyyliseen peliin, jossa pelaajalla ei ole tiimikavereita, sekä ryhmäotteluun, jossa yhteen ryhmään voi kuulua 1–4 pelaajaa. 11.–15. huhtikuuta välisenä aikana DICE kokeilutti pelimuodon duo-versiota, jossa pelaajalla on vain yksi joukkuekaveri. Pelimuotoa ei kuitenkaan vakiinnutettu, sillä DICEn mukaan sillä ei ollut tarpeeksi kysyntää.
Tides of War -sisältökaudet
Battlefield V:n verkkomoninpelitarjonta laajeni uusilla pelimuodoilla ja siirtyi kronologisesti eri sotanäyttämöille vielä pitkään pelin julkaisun jälkeen. Tides of War perustuu pelaajalle maksuttomiin sisältökausiin, jotka toivat mukanaan muun muassa uusia karttoja ja pelimuotoja sekä viikoittaisia haasteita, joiden palkintona oli esimerkiksi uusia aseita ja lentokoneita. EA kehitti uutta sisältöä peliin kesään 2020 saakka.
5. joulukuuta 2018 julkaistu ensimmäinen luku, Overture, toi peliin The Last Tiger -yksinpelitarinan, Hannutin taisteluun pohjautuvan Panzerstorm-kartan, Practice Range -harjoittelutilan sekä mahdollisuuden ajoneuvojen ja lentokoneiden esteettiseen muokkaamiseen. 17. tammikuuta 2019 julkaistu Lightning Strikes -luku toi mukanaan Combined Arms -yhteistyötilan sekä Rush- ja Squad Conquest -pelimuodot, joista kaksi jälkimmäistä olivat saatavilla vain 20. maaliskuuta saakka.
27. kesäkuuta 2019 alkanut neljäs luku Defying the Odds pitää sisällään Pohjois-Afrikkaan sijoittuvan Al Sundan -kartan, jossa on EA:n mukaan pitkiä etäisyyksiä ja mahdollisuuksia ajoneuvotoiminnalle. Heinäkuussa Kreikka-sotanäyttämö sai jatkoa uudella, Kreetaa suuremmalla Marita-kartalla, jossa keskitytään kaupunkitaisteluun kapeilla kaduilla. Lähitaisteluun keskittyvät myös syyskuussa julkaistut kartat, jotka sijoittuvat Norjan Lofooteille ja Ranskan Provenceen. Lokakuussa julkaistiin Operation Underground -kartta, joka on saanut vaikutteita Battlefield 3:sta tutusta metrotunnelista.
Viides luku War in the Pacific julkaistiin 31. lokakuuta 2019, ja se sijoittuu Tyynenmeren sotaan. Lukuun kuuluu kolme karttaa: Iwo Jima, saaristotaistelu Pacific Storm sekä useista aiemmista Battlefield-peleistä tuttu Wake. Kuudes luku Into the Jungle lisäsi Tyynenmeren sotanäyttämölle Solomon Islands -kartan, joka mukailee Guadalcanalin taistelua. Seitsemäs ja viimeinen luku julkaistiin 4. kesäkuuta 2020, ja sen sisältöön kuului muun muassa uusi Libyaan sijoittuva kartta.
Kehitys
DICE linjasi, ettei pelissä tulisi olemaan maksullista lisäsisältöä mihinkään muuhun tarkoitukseen kuin hahmojen ja ajoneuvojen esteettisiin elementteihin. Kehittäjät kertoivat tavoitteekseen ”yhtenäistää” pelaajakunta, sillä aikaisemmista Battlefield-peleistä tuttu premium-passi uusine aseineen ja karttoineen oli koettu epäoikeudenmukaiseksi. Electronic Arts kertoi kehittäjien halunneen parantaa myös pelin ”ampumiskokemusta” helpottamalla tarkkuutta kehittyneimmillä hajonta- ja rekyyliominaisuuksilla. Aseuudistuksiin haettiin vaikutteita muun muassa Battlefield 3:sta.
Sotatarinat
DICE asetti kehitysvaiheessa suhteellisen paljon resursseja yksinpelikampanjan eli ”sotatarinoiden” kehitystä varten ja priorisoi sen esimerkiksi tulevien monipelipäivitysten edelle. Pääsuunnittelija Daniel Berlin kuvaili, että heille oli tärkeää esitellä yksinpelikampanjassa harvinaisempia tapahtumia eikä palata useista peleistä tuttuihin taisteluihin, kuten Normandian maihinnousuun. Suunnittelija Eric Holmes kertoi suunnittelutiimin tehneen laajaa taustatutkimusta harvinaisten tarinoiden löytämiseksi. Kehittäjien tavoitteeksi Daniel Berlin mainitsi laajan tunneskaalan, joka sisällyttäisi kokonaisuuteen sekä hauskoja että sydäntäsärkeviä tarinoita. Joitakin yksinpeliosuuksia, kuten Pohjois-Afrikkaan sijoittuvaa sabotaasitehtävää sekä norjalaisten vastarintataistelijoiden osuutta, lähdettiin luomaan hiekkalaatikkomenetelmällä, jossa pelaaja saa itse päättää etenemisensä hiiviskelyn ja suoran toiminnan välillä.
Tapahtumapaikkoihin, kuten norjalaiseen Narvikiin tutustuminen vaati valokuvausmatkoja, joilla alueeseen perehdyttiin esimerkiksi drone-kameroilla. Berlin on myös kertonut, että pelin äänisuunnittelutiimi suoritti kehityksen aikana ”kenttämatkoja”, joiden aikana ääniä suunniteltiin oikeiden aseiden ja räjähteiden avulla sekä nauhoitettiin useilta eri pituisilta välimatkoilta.
Kohut
Peli julkistettiin ensimmäisen teaserin myötä 23. toukokuuta 2018. Video sai kritiikkiä selvästä anakronismista: teaserissa nähdään esimerkiksi useita ajanjaksoon kuulumattomia aseita, brittiläinen sotilas varusteenaan japanilainen katana sekä yksikätinen naissotilas, jolla on metallinen proteesi. Myös värikkäiden univormujen ja vahvojen kasvomaalien koettiin vähentävän immersiota toisen maailmansodan aikaisesta maailmasta. Naissotilaiden suuri määrä aiheutti kohun, ja DICE:n sanottiin menneen liian pitkälle pyrkimisessä poliittiseen korrektiuteen.
DICE:n vastaus kritiikkiin oli, että kehittäjät halusivat laittaa hauskan pelattavuuden historiallisen autenttisuuden edelle. Electronic Artsin Patrick Söderlund totesi, että pelaajat voivat joko hyväksyä hahmojen moninaisuuden tai jättää pelin ostamatta. Pelin suunnittelutiimiin kuuluva Lars Gustavsson kertoi, että DICE:lle oli aikaisemmin valitettu juuri naissotilaiden puutteesta peleissä ja näin ollen Battlefield V:n saama kritiikki tuli yllätyksenä.
Elokuussa EA myönsi, että pelin ennakkotilausmäärät olivat heikot ja 85 % pienemmät kuin Activisionin Call of Duty: Black Ops IIII:llä. Ennakkotilausmääriä kutsuttiin suureksi pettymykseksi, sillä kaksi vuotta aikaisemmin Battlefield 1:ä oli tilattu ennakkoon Call of Duty -sarjaa enemmän. Heikkoja tilauslukuja on esitetty syyksi sille, että syksyllä DICE ilmoitti muuttavansa pelin hahmomuokkausta autenttisemmaksi saamansa palautteen vuoksi. Eurogamer kuvaili, että peli oli teaserin ja lopullisen version välillä muuttunut hilpeästä synkäksi.
Electronic Arts on linjannut, ettei Battlefield V sisällä minkäänlaisia poliittisia kannanottoja eikä pelissä esimerkiksi nähdä hakaristilippua. Kesäkuussa 2019 Electronic Artsin julkaisema uusi moninpelihahmo Wilhelm Franke aiheutti kohun, sillä samanniminen henkilö toimi vastarintataistelijana Saksassa toisen maailmansodan aikana. Sen lisäksi uudella konnamaisella pelihahmolla todettiin olevan samankaltaisuuksia kansallissosialismia edustaviin henkilöihin ja elokuvahahmoihin. EA vaihtoi hahmon nimen, mutta korosti, ettei hahmo ole kansallissosialisti eikä pelissä esiinny natsisymboliikkaa.
Battle royale
Maaliskuussa 2019 peliin lisätyn battle royale -aiheisen Firestorm-pelimuodon kehitti DICE:n sijaan Criterion Games. Kehittäjät kertoivat pääperiaatteikseen löytää tasapaino ”huvipuistomaisuuden” ja ”liian pelimäisyyden” väliltä sekä kehittää Firestorm-kartasta monipuolinen, sen sijaan, että se olisi täynnä yhdenlaista maastoa.
Ääninäyttely
Näyttelijä Mark Strong toimii pelin kertojaäänenä, ja häntä kuullaan jo prologissa pelin alussa. Strong selostaa myös epilogin. Saman ääninäyttelijän käytön on koettu ikään kuin ”sitovan tarinat yhteen”. Under No Flag -yksinpelitehtävän ryhmäjohtaja George Masonin ääni- ja liikenäyttelijänä toimii englantilainen näyttelijä Craig Fairbrass. Norjaan sijoittuvan Nordlys-tehtävän Astrid-vastarintataistelijalle on antanut kasvonsa ja äänensä norjalaisnäyttelijä Synnøve Macody Lund, ja hahmon tytärtä Solveigia esittää Susanne Boucher. Tirailleur-tehtävän pääosaa, ranskankielistä senegalilaissotilasta Deme Cisseä esittää ranskalainen Daniel Bilong. Moninpelin sotilaiden ääniä on nauhoittanut muun muassa brittiläinen ääninäyttelijä Amelia Tyler.
Brittiläisestä sabotaasitehtävästä kertova Under No Flag -tarina on ainoa yksinpelitehtävä, jossa hahmot puhuvat englantia. Muissa sotatarinoissa hahmot puhuvat omia kieliään, ja niissä kuullaan norjaa, ranskaa ja saksaa. Suunnittelija Eric Holmes on kertonut, että loittoneminen pelkästä englannin käytöstä on tänä päivänä tarpeen, sillä Game of Thronesin ja Narcosin kaltaisten sarjojen myötä yleisö on tullut vaativammaksi alkuperäiskielien suhteen.
Julkaisu
Pelin alkuperäiseksi julkaisupäiväksi ilmoitettiin 19. lokakuuta 2018, mutta elokuussa Electronic Arts kertoi pelin lykkääntyvän ja ilmoitti uudeksi julkaisupäiväksi 20. marraskuuta. Syyksi ilmoitettiin merkittävien parannuksien tekeminen ydinpelattavuuteen. EA toivoi saavansa pelaajilta palautetta syyskuussa käynnistyvän beetatestauksen myötä, jotta kehittäjät voisivat hyödyntää pelin potentiaalin parhaalla mahdollisella tavalla.
Pelin ennakkotilanneet saivat pääsyn betaan 3. syyskuuta 2018, ja avoin beetatestaus oli käynnissä 6.–11. syyskuuta. Pelattavia otteluita olivat Rotterdam-karttaan sijoittuva Conquest sekä Narvik-karttaan sijoittuva Grand Operations -kampanja, josta oli pelattavana kaksi ensimmäistä pelinsisäistä vuorokautta pelimuotoinaan Airborne (maahanlaskuhyökkäys) ja Breakthrough (sektorinvaltaus). Betassa kehittäjät kertoivat tutkineensa osumapisteiden tunnistusta, aseiden toimivuutta sekä hahmojen erottuvuutta ja liikkumista. Tasapainotutkimuksessa seurattiin, kuinka nopeasti hahmoluokat keräävät kokemusta ja kuinka kauan pelaajalla menee vastustajan kaatamiseen. Electronic Arts ilmoitti, että betaa pelattiin kymmeniä miljoonia tunteja. Testauksen perusteella DICE muun muassa teki vihollishahmoista erottuvampia, tasapainotti aseita, helpotti kaatuneiden joukkuetoverien havaitsemista ja lyhensi kuolemanjälkeistä peliinpaluuaikaa.
Lopullinen peli julkaistiin Microsoft Windowsille, PlayStation 4:lle ja Xbox Onelle 20. marraskuuta 2018. Ennen varsinaista julkaisupäivää Electronic Artsin PC-pelien tilauspalvelu Origin Access kuitenkin mahdollisti ennakkopelaamisen 9. marraskuuta 2018 alkaen. Perustilaajilla oli käytössään kymmenen tunnin rajoitettu esikokeilu, kun taas palvelun Premier-tason jäsenet pystyivät pelaamaan rajattomasti. Pelin kalliimman Deluxe Edition -version ennakkotilanneet pääsivät pelaamaan 15. marraskuuta alkaen. Erikoisversioon kuuluu esteettisiä elementtejä, kuten pelihahmojen vaatekokonaisuuksia ja asusteita, sekä yksin pelattavia Britannian SAS-erikoisjoukkojen ja Saksan laskuvarjojääkärijoukkojen erikoistehtäviä. Origin-palvelun Premier-jäsenet saivat käyttöönsä myös Deluxe Edition -erikoisominaisuudet.
Musiikki
Pelin alkuperäisen musiikin ovat säveltäneet Johan Söderqvist ja Patrik Andrén, jotka loivat ääniraidan myös edelliseen peliin, Battlefield 1:een. Soundtrackin viides kappale ”Battlefield V Legacy Theme” pohjautuu Joel Erikssonin säveltämään alkuperäiseen tunnusmusiikkiin pelistä Battlefield 1942. Tunnuskappaletta on kuultu erilaisina sovituksina useissa pelisarjan osissa.
Vastaanotto
Battlefield V ja erityisesti sen moninpeli ovat saaneet kehuja. Metacriticissä pelin Windows-versio on saanut arvosanan 81/100, ja Gamereactorin sekä GameSpotin arvosteluissa peli sai arvosanan 8/10. Peliä ”mekaniikoiltaan vahvaksi ja tarinankerronnaltaan erinomaiseksi” kuvannut PcGamesN antoi pelille arvosanaksi 9/10 ja kuvasi sitä parhaimmaksi Battlefieldiksi. V2:n Miikka Lehtonen antoi pelille neljä tähteä viidestä ja kuvasi pelikokemusta kaaottiseksi mutta riemukkaaksi. Muropaketin Ilari Hauhia kutsui Battlefield V:tä tutuksi räiskinnäksi, ”joka ei ehkä yllätä, muttei myöskään petä odotuksia”. Pelin grafiikka ja äänimaailma ovat saaneet kehuja. Arvostelijat ovat toistuvasti kiinnittäneet huomiota siihen, kuinka vahvasti moninpeli pyrkii kannustamaan pelaajien väliseen yhteistyöhön.
Sotatarinat-yksinpelitilan on todettu kärsivän sen liiasta painottumisesta hiiviskelyyn, jota selvästi heikentää vihollissotilaiden huono tekoäly. GameSpot kehui sotatarinoiden keskittyvän ainutlaatuisiin kertomuksiin, kuten senegalilaisten sotilaiden osallistumiseen länsirintaman taisteluihin Ranskan joukoissa, mutta totesi yksinpelikampanjan olevan kokonaisuutena sekava ja vailla yhtenäistä tyyliä. Myös päivityksien myötä lisätty Combined Arms -yhteistyöpelitila keräsi kritiikkiä, ja sen sanottiin olevan itseään toistava ja kokonaisuutena pettymys.
Myynti
Peli osoittautui taloudellisesti hyvin tappiolliseksi, ja se floppasi pahasti vuoden 2018 joulumarkkinoilla. Sen kanssa samoilla markkinoilla kilpailuvat Call of Duty: Black Ops IIII sekä lokakuussa julkaistut suositut pelit Assassin’s Creed Odyssey ja Red Dead Redemption 2, jotka loivat ”ahtaan joulusesongin”. Viikon kuluessa pelin julkaisusta sitä myytiin jo 50 prosentin alennuksella. Electronic Artsin osake putosi helmikuussa 19 %, kun vuosineljänneksen tulos julkistettiin.
Helmikuuhun 2019 mennessä peliä oli myyty 7,3 miljoonaa kappaletta, mikä oli miljoonan verran odotettua vähemmän. EA:n toimitusjohtaja Andrew Wilson uskoo, että pelin julkaisupäivän lykkääminen kuukaudella lokakuusta marraskuuhun heikensi myyntiä. Toiseksi ongelmaksi Wilson nimesi Firestorm-pelimuodon myöhäisen julkaisun ja täsmensi, että koska yksinpelikampanja priorisoitiin aikataulullisesti Firestormin edelle, ei peliä voitu markkinoida battle royale -pelimuodolla joulumarkkinoiden aikaan. Yli kolme vuotta julkaisunsa jälkeen pelillä oli kuitenkin huomattavasti enemmän pelaajia kuin sarjan uudemmalla osalla Battlefield 2042:lla. Huhtikuussa 2022 Battlefield V:llä oli Steamissa parhaimmillaan yhtäaikaisesti 31 300 pelaajaa, kun taas Battlefield 2042:n vastaava luku oli 3 099.
Anaalifisteli
Anaalifisteli on peräsuolen sisäseinämän ja peräaukkoa ympäröivän ihon tai viereisen elimen väliin muodostunut epänormaali yhdyskäytävä. Anaalifistelien kulkureitit voivat vaihdella: ne voivat kulkea lähellä peräsuolikanavaa, sulkijalihasten läpi tai niiden ulkopuolella. Selvimmät fistelien aiheuttamat oireet ovat liman, märän, veren tai ulosteen valuminen iholle avautuvasta fisteliaukosta sekä kipu, turvotus ja kuume – erityisesti jos fisteliin liittyy absessi eli märkäpaise.
Perianaalifistelit liittyvät usein Crohnin tautiin, ja niitä ilmenee noin neljäsosalla Crohnin tautia sairastavista potilaista jossain vaiheessa sairautta. Fistelien esiintyvyys riippuu Crohnin taudin ilmenemispaikasta: Fisteleitä ilmenee keskimäärin 12 %:lla potilaista, joilla Crohnin tauti ilmenee vain sykkyräsuolessa, 15 %:lla potilaista joilla tauti ilmenee ohutsuolen loppuosassa ja paksusuolessa, 41 %:lla potilaista joilla tauti ilmenee paksusuolessa ja 92 %:lla potilaista joilla tauti ilmenee paksu- ja peräsuolessa.
Perianaalifistelit heikentävät merkittävästi potilaiden elämänlaatua. Eritteiden valumisen, kivun ja tulehdusoireiden lisäksi potilailla esiintyy usein ulosteenpidätyskyvyttömyyttä (inkontinenssia). Oireista voi usein aiheutua myös merkittäviä psykologisia ongelmia. Fisteleitä voidaan hoitaa erilaisilla lääkehoidoilla, kirurgisilla menetelmillä ja näiden yhdistelmillä, riippuen fistelien kulkureiteistä ja aktiivisuudesta. Hoitoprosessi on usein pitkä ja monivaiheinen, ja erityisesti monimutkaisten fistelien tapauksessa hoidon tulokset ovat epävarmoja. Varsinkin Crohnin taudin aiheuttamat perianaalifistelit uusiutuvat helposti. Mikäli fisteleiden hoito ei tuota tuloksia, voidaan pahimmillaan joutua yhdistettyyn peräaukon poistoon (proktektomia) ja avanneleikkaukseen. Toisaalta avanne saattaa parantaa fistelipotilaan elämänlaatua kokonaisuudessaan, mikäli fistelien muussa hoidossa epäonnistutaan.
Perianaalifistelien synty
Crohnin taudin perianaalifistelien oletetaan syntyvän useimmin peräsuolen seinämään muodostuvista syvistä haavaumista, joista tulehdus leviää seinämän takaisiin kudoksiin ja syventää haavauman fisteliksi. Crohnin taudista johtumattomat fistelit (kryptoglandulaariset fistelit) syntyvät puolestaan anaalirauhas infektiosta johtuvan perianaaliabsessin eli märkäpaiseen seurauksena. Perianaaliabsessista johtuva fisteli syntyy, kun perianaaliabsessin sisältämä märkäerite tunkeutuu yhä syvemmälle kudoksiin ja lopulta purkautuu iholle. Fisteli voi myös muodostua absessin avaamisen jälkeen. Myös Crohnin taudin fisteleihin liittyy usein absessi. Jos perianaalifisteliin liittyy kovaa kipua ja märkäistä eritettä, siihen liittyy melko todennäköisesti myös perianaaliabsessi.
Diagnoosi ja luokittelu
Perianaalifisteleiden tarkka luokittelu on tärkeää oikean hoitomenetelmän valinnan kannalta. Yleisimmät luokittelujärjestelmät ovat Parksin luokittelu, joka on anatomisesti tarkka luokittelusysteemi, ja American Gastroenterological Associationin (AGA:n) luokittelu, joka on yksinkertaisempi mutta kliinisessä työssä usein olennaisempi luokittelusysteemi. Tämä systeemi jaottelee fistelit mataliin, yksinkertaisiin fisteleihin ja korkeisiin, monimutkaisiin fisteleihin. Yksinkertainen fisteli kulkee alhaalla, peräsuolen viimeisen kolmanneksen alueella, sillä on vain yksi ulostuloaukko ja muita peräaukon alueen komplikaatioita ei ole havaittavissa. Monimutkaiset fistelit puolestaan kulkevat ylhäällä, sulkijalihasten ylä- ja ulkopuolella tai niiden läpi. Niillä voi olla useita ulostuloaukkoja, niiden yhteydessä voi esiintyä peräaukon märkäpaiseita, ahtaumia, peräaukon tulehdusta (proktiittia) tai ne voivat muodostaa yhdyskäytävän emättimeen tai virtsarakkoon. Crohnin taudista johtuvista fisteleistä suurin osa, arviolta 60-80 prosenttia, luokitellaan monimutkaisiksi.
Hoito
Perianaalifisteleiden hoidon tavoite on niiden pitkäaikainen sulkeutuminen, ulosteenpidätyskyvyn säilyttäminen, peräaukon poiston ja avanneleikkaukseen välttäminen sekä potilaan elämänlaadun parantaminen. Hoitotoimenpiteet valitaan fisteleiden kulkureittien ja aktiivisuuden perusteella.
Monimutkaisten, korkealla kulkevien ja oireilevien fisteleiden hoito on puolestaan usein vaikeaa kahdesta syystä: Monimutkaiset fistelit kulkevat sulkijalihasten läpi tai yläpuolella, ja sulkijalihasten alueella tapahtuvat kirurgiset operaatiot aiheuttavat merkittävän ulosteenpidätyskyvyttömyyden riskin. Lisäksi mahdollisesti käynnissä oleva tulehdustila vaikeuttaa fistelin paranemista. Monimutkaisten fisteleiden hoito vaatii monitieteellisen ja yksilöllisen lähestymistavan, jossa lääkehoito usein yhdistetään leikkaushoitoon. Kuitenkin yhdistelmähoitoakin saavista potilaista vain osa saavuttaa remission eli fisteleiden pysyvän sulkeutumisen. Lisäksi yleisesti ottaen sekä eri lääke- että leikkaushoitojen jälkeen fisteli paranee huonosti; isolla osalla potilaista fisteli uusiutuu hoidon lopetuksen jälkeen.
Lääkehoidot
Lääkehoito on tällä hetkellä ensisijainen hoito Crohnin taudin fisteleissä.
Antibiooteista siprofloksasiini ja metronidatsoli ovat perianaalisen Crohnin taudin hoidossa yleisesti käytettyjä valmisteita, vaikka näyttö niiden tehosta fisteleiden hoidossa rajoittuukin pieniin tutkimuksiin. Antibiootteja käytetään yksinkertaisten fistelien alkuvaiheen hoidossa ja perianaaliabsessien eli märkäpaiseiden tyhjennyksen jälkihoitona. Monimutkaisten fisteleiden tapauksessa niitä puolestaan käytetään muun lääke- ja leikkaushoidon liitännäishoitona.
Biologisista lääkkeistä TNFα-estäjät, erityisesti infliksimabi, ovat parantaneet perianaalisen Crohnin taudin hoitoa huomattavasti ja ne ovatkin ensisijainen biologinen lääke monimutkaisten perianaalifisteleiden hoidossa. TNFα-estäjien asema ensisijaisena biologisena valmisteena Crohnin tautiin liittyvien fisteleiden hoidossa on toistaiseksi säilynyt, mutta tehon puuttuminen joillain potilailla ja hoidonaikainen tehon menetys ovat johtaneet eri tulehdusmekanismeihin vaikuttavien biologisten lääkkeiden, kuten suolistospesifisen α4β7-integriini-estäjä vedolitsumabin ja interleukiini-12:n ja interleukiini-23:n salpaajan ustekinumabin kehitykseen.
Kirurgiset hoidot
Mikäli lääkehoito ei johda fistelien paranemiseen, fisteli voidaan yrittää sulkea kirurgisesti. Tämä edellyttää sitä että Crohnin taudin aiheuttama tulehdus suolen limakalvolla on rauhoittunut. Leikkaustulokset ovat usein parempia kryptoglanduraalisissa fisteleissä (anaalirauhastulehduksesta alkunsa saaneissa fisteleissä) kuin Crohnin taudin fisteleissä. Kirurgisia hoitovaihtoehtoja on useita :
Yleisesti ottaen voidaan sanoa että kirurgisten toimenpiteiden tulokset ovat vaihtelevia, eikä mikään tällä hetkellä käytössä olevista kirurgisista hoitovaihtoehdoista johda varmuudella fistelien sulkeutumiseen.
Kantasoluhoidot
Rasvakudoksesta eristettyjen allogeenisten (luovuttajalta kerättyjen) mesenkymaalisten kantasolujen käyttö on varsin uusi hoitomenetelmä monimutkaisille perianaalifisteleille. Kantasoluhoitoa ollaan aloittamassa useissa sairaaloissa Euroopassa, ja myös Suomessa on hoidettu ensimmäinen potilas kantasoluvalmisteella.
Rasvakudoksen kantasolujen lisäksi luuytimestä eristetyillä allogeenisillä kantasoluilla on havaittu tehoa fistelien sulkeutumisessa. Myös autologisia (potilaan omia) rasvakudoksen kantasoluja voidaan joskus käyttää perianaafisteleiden hoidossa.
Protektomia ja stooma
Crohnin taudin monimutkaisten fisteleiden hoidossa voidaan ajautua tilanteeseen, jossa leikkaustoimenpiteitä ei voida käyttää tai ne eivät tuota tulosta. Merkittävä osa potilaista, jotka kärsivät hoitoresistenteistä fisteleistä, päätyy stoomaan tai yhdistettyyn proktektomiaan ja stoomaan, joista molemmilla on merkittävä negatiivinen vaikutus elämänlaatuun.
Catahoulan piirikunta
Catahoulan piirikunta on Yhdysvaltojen Louisianan osavaltiossa sijaitseva piirikunta. Sen väkiluku oli 9 494 vuonna 2019. Piirikunnan hallintokeskus on Harrisonburgin kunta. Piirikunta on perustettu 23. maaliskuuta 1808.
Pirjo Lankinen
Pirjo Lankinen (o.s. Moilanen, s. 1963 ) on suomalainen näyttelijä. Hän on tullut tunnetuksi etenkin Laura Mäkimaan roolistaan Ylen draamasarjassa Kotikatu. Hän on opiskellut näyttelemistä teatterikorkeakoulussa.
Hänellä on etiopialainen adoptiotytär.
Dauntless (yhtye)
Dauntless oli helsinkiläinen death/thrash metal -yhtye, joka perustettiin vuonna 1991 nimellä Maniax. Yhtye julkaisi vuonna 2007 ensimmäisen albuminsa Execute the Factin Firebox Recordsin kautta.
Vaarallinen jäte
Vaarallinen jäte eli ongelmajäte on jätettä, joka voi kemiallisten tai muiden ominaisuuksiensa vuoksi aiheuttaa erityistä vaaraa tai haittaa terveydelle tai ympäristölle, ja vaatii siksi erityiskäsittelyä. Ongelmajätteitä syntyy niin teollisuudessa kuin kotitalouksissakin. Esimerkkejä ongelmajätteistä ovat muun muassa:
Suomessa vaarallisten jätteiden hävittämisestä huolehtii useat jätehuoltoalan toimijat.
Suomen laissa, 1. toukokuuta 2012 alkaen, käytetään termiä vaarallinen jäte aikaisemman termin ongelmajäte sijasta. Myös kuntien jäte- ja vesilaitokset käyttävät tätä termiä.
Issos
Issos (, myös Issoi,, ) oli antiikin aikainen kaupunki ja kaupunkivaltio (polis) Kilikiassa Vähässä-Aasiassa nykyisen Turkin alueella. Se sijaitsi nykyisessä Yeşil Hüyükissä lähellä Hatayn maakunnan Dörtyolin kaupunkia.
Kaupungin sijainti oli strateginen, ja siksi se on historiassa usean merkitttävän Issoksen taisteluna tunnetun taistelun tapahtumapaikka.
Maantiede
Issoksen kaupunki sijaitsi Kilikian tasangon länsilaidalla olevalla rannikkotasangolla Issoksenlahden (, nyk. Iskenderuninlahti) rannalla lähellä Pinaros-joen (nyk. Payas) suistoa. Herodotos kutsui Issoksenlahtea Myriandroksenlahdeksi sen rannalla Issoksesta etelään sijainneen Myriandroksen kaupungin mukaan.
Issosta pidettiin Kilikian itäisimpänä kaupunkina; sen jälkeen saavuttiin Syyriaan. Kaupungin itäpuolella sijaitsi Amanos-vuori, joka oli Tauros-vuorten ulokkeita. Issoksen sijainti oli strateginen, koska Kilikiasta Syyriaan kulkevien tuli kulkea sen kautta ennen etenemistä Amanoksen yli kulkeville solille, jotka olivat tärkein kulkutie vuorten yli.
Issoksen kaupunkivaltion haltuun kuuluneen alueen kokoa ei tunneta. Issoksesta länteen sijaitsivat Aigaiai, Mopsuestia, Mallos ja Magarsa (myöhempi Antiokheia Pyramoksen varrella), pohjoiseen Epifaneia, ja etelään Myriandroksen lisäksi Aleksandreia ”Issoksen rannalla” (Aleksandreia Katisson, Alexandria ad Issum) ja Rhosos.
Vytegra
thumb|150px|Vytegran vaakuna Vytegra on kaupunki Vologdan alueella Venäjällä. Se sijaitsee Vytegrajoen varrella varrella 15 kilometriä Äänisestä etelään. Vytegrassa on Volgan ja Itämeren välisen vesireitin satama. Kaupunki on Vytegran piirin keskus. Asukkaita on 11 200 (vuonna 2005).
Issos
Maantiede
pienoiskuva|vasen|[[Lyydian satraappi Tiribazoksen Issoksessa lyöttämä stateeri, n. 388–380 eaa. Kuvituksessa kotkaa pitelevä Baal sekä Ahura Mazda.]]
Vytegra
1400–1500-luvulla seutu kuului Novgorodin Äänisen viidenneksen Vytegran pogostaan, jossa sijaitsi paikallisen suola- ja viljakaupan keskus. Vuodesta 1710 lähtien tunnetaan Vjangin satamapaikka, joka toimi Pietari–Arkangeli -kauppareitin välietappina. Vuonna 1773 kylä sai kaupunkioikeudet ja samalla nimeksi otettiin Vytegra paikkakuntaa halkovan joen mukaan.
Issos
Historia
Issoksen paikalla on ollut asutusta viimeistään myöhäiseltä neoliittisella kaudelta noin 5000 eaa. lähtien. Antiikin aikana olemassa ollut Issoksen kaupunki on saattanut olla alkuperältään ei-kreikkalainen kaupunki, eikä sen tiedetä koskaan olleen kreikkalainen siirtokunta. Se on luetteloitu nykytutkimuksessa klassisen kauden kreikkalaisten polisten eli kaupunkivaltioiden joukkoon lähinnä siksi, että se vaikuttaa olleen jo 400-luvulla eaa. jossakin määrin hellenisoitunut ja löi omaa hopearahaa. Lisäksi sekä Ksenofon että Diodoros Sisilialainen kutsuvat sitä polikseksi. Ksenofon sanoo kaupungin olleen suuri ja kukoistava kymmenentuhannen sotaretken aikaan noin vuonna 401 eaa. Kaupungin kansalaisesta käytettiin etnonyymiä Isseus ja mahdollisesti myös Issaios.
Vytegra
1700-luvulla kaupungin asukkaat harjoittivat lähinnä kauppaa ja pienten jokilaivojen rakentamista. Vuonna 1810 avatun Marian kanavan ansiosta Vytegrasta tuli huomattava kauppakeskus, mutta rautateiden rakentamisen seurauksena sen merkitys väheni. 1800-luvun lopulta lähtien Vytegra oli Novgorodin lääniin kuulunut hiljainen kihlakaupunki, jota käytettiin poliittisesti epäluotettavien henkilöjen karkotuspaikkana.
Issos
Historia
pienoiskuva|vasen|Kilikian satraappi Balakroksen Issoksessa lyöttämä stateeri, n. 333–323 eaa. Kuvituksessa istuva [[Baaltars ja Athenen pää.]] Issokseen liitetään historiassa kolme merkittävää taistelua. Tunnetuin Issoksen taistelu käytiin vuonna 333 eaa. Siinä Aleksanteri Suuri kukisti Persian Dareios III:n. Tämä taistelu tunnetaan joskus ensimmäisenä Issoksen taisteluna, mutta yleensä vain Issoksen taisteluna, koska se on niistä kuuluisin ja merkittävin seudun koko myöhemmän historian kannalta. Aleksanteri Suuren sanotaan antaneen voittonsa vuoksi kaupungille uuden nimen Nikopolis (”Voiton kaupunki”). Joidenkin antiikin lähteiden mukaan Issos ja Nikopolis olisivat kuitenkin olleet erilliset kaupungit, ja Issos olisi sijainnut rannikolla ja Nikopolis sisämaassa.
Vytegra
Vuonna 1964 Marian kanavan korvasi Volgan–Itämeren vesitie, joka huomattavasti elvytti kaupungin talouselämää. Nykyään Vytegrassa on metalli- ja elintarviketeollisuutta.
Issos
Historia
Issos menetti ajan kuluessa merkitystään joen ja sataman umpeenliettymisen vuoksi, ja läheisestä Aleksandreiasta tuli sitä merkittävämpi. Issos hylättiin noin vuonna 50 eaa. mahdollisesti maanjäristyksen vuoksi. Toisaalta ajanlaskun alussa kirjoittanut Strabon sanoo kaupungin olleen pieni ja varustettu satamapaikalla.
Vytegra
Nähtävyyksiä ovat vuosina 1796–1800 rakennettu Ylösnousemuksen kirkko ja sitä ympäröivät 1700-luvun lopun – 1800-luvun alun kauppiastalot. Vytegrajoen vasemmalla rannalla on pseudovenäläiseen tyyliin rakennettu Herran temppeliin tuomisen kirkko (1869–1873). Sen lähellä on runsaasti koristeltu puinen Iisakin kappeli. Seitsemän kilometrin päässä Vytegrasta, entisellä pogostalla on Kristuksen käsittä tehdylle ikonille omistettu kirkko (1780).
Issos
Historia
Toinen Issoksen taistelu käytiin vuonna 194 jaa. Septimius Severuksen ja hänen haastajansa Pescennius Nigerin joukkojen välillä. Taistelu käytiin Issoksenlahden rannalla, mutta ei aivan samassa paikassa kuin vuoden 333 eaa. taistelu. Niin kutsuttu ”kolmas Issoksen taistelu” käytiin vuonna 622 jaa. Bysantin valtakunnan ja sassanidien Persian välillä. Se käytiin todellisuudessa Kappadokiassa, mutta tunnetaan silti Issoksen taisteluna.
Issoksen arkeologiset tutkimukset alkoivat vuonna 1992.
Rakennukset ja löydökset
Issoksen paikalla on rauniokumpu, jonka korkeus on noin 26 metriä ympäröivästä tasangosta laskettuna. Löytöihin lukeutuu joitakin rakennusten jäänteitä, pienen hellenistisellä kaudella rakennetun teatterin sekä roomalaisaikaisen akveduktin rauniot sekä keramiikkaa ja kotitalousesineitä.
Servant of the Mind
Servant of the Mind on tanskalaisen Volbeatin kahdeksas studioalbumi, joka julkaistiin 3. joulukuuta 2021.
Mauri Jaakkola
thumb|Mauri Jaakkola Kuusankosken teatterin 30-vuotisjuhlissa 1986. Mauri Olavi Jaakkola (18. lokakuuta 1926 Kuusankoski – 7. huhtikuuta 1992 Helsinki) oli suomalainen elokuvanäyttelijä ja elokuvajärjestäjä. 1940–50 -lukujen taitteessa hän oli Suomen Filmiteollisuuden kuukausipalkkalaisena, jonka jälkeen siirtyi Fennada-Filmin palvelukseen. Suurin osa Jaakkolan rooleista oli pieniä sivurooleja.
Kuusamon Uistin
Kuusamon Uistin Oy on suomalainen Kuusamossa toimiva kalastustarvikevalmistaja, joka on erikoistunut metallisiin uistimiin.
Historia
Kuusamon Uistin työllisti 28 ihmistä 2011, ja sen liikevaihto vuonna 2012 oli 2,8 miljoonaa euroa. Yhtiö kehittää ja testaa jatkuvasti uusia uistimia käyttäjiltä saamiensa kommenttien perusteella. Valikoimassa on kymmeniä erilaisia uistinmalleja, ja yritys valmistaa myös muita kalastustarvikkeita kuten syvääjiä, perukkeita ja leikareita.
Valtakunnallinen yrittäjäpalkinto myönnettiin Kuusamon Uistimen Paavo ja Kimmo Korpualle 2009.
Linois-luokka
Linois-luokka oli Ranskan laivaston kolmen panssarikansiristeilijän muodostama alusluokka.
Kiimingin lukio
Kiimingin lukio on Oulussa, Kiimingin kaupunginosassa toimiva lukioasteen oppilaitos. Lukiossa opiskelee noin 270 oppilasta, jotka ovat kotoisin entisistä Kiimingin, Yli-Iin ja Ylikiimingin kunnista sekä Oulun kaupungista. Lukio on luokaton lukio, jonka oppilasvalinta tapahtuu yhteishaun kautta. Lukiossa on käytössä viisijaksojärjestelmä. Rehtorina toimii Pia Räsänen ja vararehtorina Aini Yli-Pyky.
Edward Weston
pienoiskuva|Edward Weston Edward Henry Weston (24. maaliskuuta 1886 – 1. tammikuuta 1958) oli yhdysvaltalainen valokuvaaja.
Weston syntyi Illinoisissa ja sai ensimmäisen kameransa 16-vuotispäivänään; jo vuonna 1903 hänen kuviaan oli esillä Chicago Art Institutessa. Hän muutti vuonna 1906 Kaliforniaan ja nai vuonna 1909 Flora May Chandlerin, jonka kanssa hän sai neljä poikaa.
Vuosikymmeniä kestäneen tuotteliaan uransa jälkeen Weston otti viimeiset valokuvansa vuonna 1948. Hän kuoli 71-vuotiaana sairastettuaan Parkinsonin tautia.
Margareta
Margareta on kansainvälinen naisen etunimi. Nimestä on runsaasti erilaisia muunnelmia. Useissa kielissä käytetään kirjoitusasua Margaret, Margareth, Margarethe tai Margarita. Suomalaisessa almanakassa nimi on ollut vuodesta 1908 lähtien Margareeta. Nimestä tunnetaan myös suomalaistunut muoto Margareetta ja aikoinaan kalenterissakin ollut Margaretha.
Margaretan ja Margareetan nimipäivä on Suomessa 20. heinäkuuta.
Yleisyys Suomessa
Vuoden 2019 loppuun mennessä Suomessa on rekisteröity 21 850 Margareta-nimen, 3 438 Margaretha-nimen, 1 809 Margareeta-nimen ja 1 561 Margareetta-nimen saanutta naista. Vastaavasti on noin 870 naiselle annettu nimi Margaret ja 865 naiselle nimi Margarita; muut muodot ovat harvinaisempia.
Nykyajan henkilöitä
Listan henkilöt ovat suomalaisia, ellei toisin mainita.
Kotkan Energia
thumb|Kotkan Energian toimistorakennus [[Hovinsaari|Hovinsaarella.]] Kotkan Energia Oy on Kotkan kaupungin kokonaan omistama energiayhtiö. Liiketoiminta jakautuu energian tuotantoon ja kaukolämpöpalveluihin. Päätuotteita ovat kaukolämpö, sähkö ja teollisuushöyry. Lisäksi yhtiö myy maakaasua teollisuudelle.
Markku Flink
Flink on käsikirjoittanut Kaija Juurikkalan ohjaaman lastenelokuvan Valo (2005), joka on lasten oikeuksia käsittelevä tosipohjainen draamaelokuva. Flink on ohjannut myös useita lyhyitä dokumentteja ja työskennellyt toimittajana niin lehdissä (Lapin Kansa, Porvoon sanomat, Satakunnan Kansa) kuin televisiossakin (MTV Oy: uutistoimitus, Yle TV1: uutistoimitus).
Police (tuotemerkki)
Police on italialainen vaatemerkki, joka on tunnettu muotiasusteistaan. Vaatemerkki perustettiin vuonna 1983. Police erikoistui alun perin aurinkolaseihin, mutta on siirtynyt vuosien varella myös muiden tuotteiden lanseeramiseen.
Police lanseerasi ensimmäisen hajuvesivalikoimansa vuonna 1997 ja ensimmäisen kellomallistonsa vuonna 2003. Vuonna 2008 Police lanseerasi ensimmäisen vaatemallistonsa.
Policea on vaatemerkin yli kolmenkymmenenvuotisen historian aikana mainostaneet useat julkisuuden henkilöt kuten Paolo Maldini, Bruce Willis, George Clooney, David Beckham, Neymar, Ji Chang-wook sekä Antonio Banderas.
Ivan Huml
Ivan Huml (s. 6. syyskuuta 1981 Kladno, Tšekkoslovakia) on tšekkiläinen entinen jääkiekkoilija. Hän pelasi sekä vasempana laitahyökkääjänä että keskushyökkääjänä. Hän on pelannut urallaan 49 NHL-ottelua Boston Bruinsissa kolmen eri kauden aikana tehopistein 6+12=18. Huml pelasi urallaan Suomessa kahdeksalla kaudella SM-liigaa. Hän pelasi ulkomailla myös Ruotsissa.
Junioriura ja vuodet Pohjois-Amerikassa
Humlin kasvattajaseura on HC Kladno, jossa hän pelasi jo 16-vuotiaana yhden Extraliga-ottelun kaudella 1997–1998. Vuosina 1998–2000 Huml pelasi kanadalaisessa junioriliiga British Columbia Hockey Leaguessa Langley Thunderin joukkueessa. Hän oli kaudella 1999–2000 tehopistein 53+51=104 liigan toiseksi paras maalintekijä ja kuudenneksi tehokkain pelaaja. Huml varattiin CHL:ään kahdesti: vuonna 1999 OHL-joukkue Erie Otters varasi hänet 59. pelaajana ja vuonna 2000 QMJHL-joukkue Val-d'Or Foreurs varasi Humlin koko varaustilaisuuden ensimmäisenä pelaajana. Boston Bruins varasi hänet toisella kierroksella 59. pelaajana NHL:n varaustilaisuudessa 2000.
Varauksistaan huolimatta Huml ei ikinä siirtynyt CHL:ään, vaan siirtyi NHL-varauksensa jälkeen suoraan seuraavaksi kaudeksi 2000–2001 Boston Bruinsin organisaatioon. Hän pelasi koko ensimmäisen sopimuskautensa AHL-joukkue Providence Bruinsissa. Toisella kaudellaan 2001–2002 Huml oli tehoilla 28+19=47 joukkueen paras maalintekijä ja kolmanneksi paras pistemies. Hän pelasi kauden aikana myös ensimmäisen NHL-ottelunsa, jossa Huml teki yhden syöttöpisteen. Kauden 2002–2003 hän pelasi suurimmaksi osaksi Bostonin NHL-joukkueessa, jossa 41 runkosarjaottelua toi tehot 6+11=17. Kaudella 2003–2004 Huml pelasi seitsemän NHL-ottelua. Hän pelasi taas suurimman osan kaudestaan farmissa ollen Providencen kolmanneksi paras pistemies tehoilla 15+16=31.
Paluu Eurooppaan
Syyskuussa 2004 Huml palasi vapaana agenttina kotimaahansa ja kasvattajaseuraansa HC Kladnoon, jossa kausi 2004–2005 jäi kuitenkin vain kolmen runkosarja- ja yhden playoff-ottelun mittaiseksi pahan polvivamman takia. Kesken kauden 2005–2006 hän siirtyi tammikuussa 2006 loppukauden kattavalla sopimuksella Suomeen ja SM-liigajoukkue Turun Palloseuran riveihin. Huml sovitettiin joukkueen ykkössentteriksi ja hän jatkoi TPS:ssä myös kaudella 2006–2007. Marraskuussa 2006 Huml ja TPS saivat sopimustarjouksen Ruotsin Elitserienissä pelanneelta Mora IK:lta, jonne Huml lopulta siirtyi. Hän edusti joukkuetta myös Spengler Cupissa. Huml oli ennen siirtoaan tehoilla 9+9=18 TPS:n toiseksi paras pistemies Kai Nurmisen jälkeen. Kaudella 2007–2008 hän oli Moran paras maalintekijä 13 osumallaan. Huml jakoi tehoilla 2+5=7 neljän muun pelaajan kanssa joukkueen sisäisen pistepörssin voiton kevään 2008 Kvalserienissä, jotka päättyivät kuitenkin Mora putoamiseen HockeyAllsvenskaniin.